My suster het vir my en my vrou betaal om Israel onlangs saam met JOY! Travel te besoek. Dit was om verskeie redes ’n baie spesiale toer vir ons, maar veral oor die volgende wonderwerk: Die toerleier, Jackie de Lange, sal onthou dat ek siek was op die dag toe sy die groep na die private tuin in Getsemane geneem het vir ’n genesingsdiens. Ek kon dit nie bywoon nie en my vrou wou by my bly om na my om te sien. Ek het haar egter omgepraat om te gaan en gebede vir my suster te vra vir die kanker van haar baarmoeder. Sy sou geopereer word om die gewasse te verwyder en dan met kankerbehandeling begin. Toe my suster by die dokter kom, sê hy: “Ek weet nie wat om vir jou te sê nie. Al die kankergewasse is weg. Daar is geen teken van die kanker nie.” Ek glo dit is te danke aan daardie dag se gebede! Dankie Jesus! Weer eens dankie vir ’n genotvolle toer.